

**22 мамыр 2012**

Колледж түлектерінің ҰБТ-ға қарсылығы олардың білім сапасының таяздығынан емес пе?



**Жолдасбек МӘМБЕТОВ,**Әл-Фараби атындағы ҚазҰУ-дың доценті, филология ғылымының кандидаты:

– Әбден мүмкін. Әлбетте, колледж мұғалімдері оны жоққа шы­ға­рады. Бірақ шындығы сол ма деймін. Мектепте нашар оқи­тын­дарды тоғызыншы сыныптан кейін колледжге кетуге үгіттейді, ол рас. Негізі, колледж түлектерін де ҰБТ тапсыруға міндеттеу дұрыс болды. Олар неге қатарластары сияқты білім деңгейін ай­қын­дау сынынан өтпейді деп ойлаушы едім бұрындары. Бала­лар­дың бір-бірінен еш артықшылығы жоқ. Біреулер 11 жыл оқып, ҰБТ тап­сырады, енді біреулер не мектепте, не колледжде, не ЖОО-да мем­лекеттік тест тапсырмайды. Бұл – әділетсіздік.

Даурығып жүргендер «біз техникалық және кәсіптік білім алып жүргенде мектеп бағдарламасын ұмытып қаламыз» деген уәжді алға тартады. Сонда не, колледж қабырғасында мектеп бағ­дар­ла­масы көлеңкеде қалып қойғаны ма? Осының өзі олардың білім сапа­сының қаншалықты екендігін көрсетсе керек. Бәлкім, шала сауаттылар осындайлардың арасынан шығатын шығар?..

Автор: **Ләззат БИЛАН**